LV
8.3.2023.
Eiropas Savienības Oficiālais Vēstnesis
C 86/31
Atļauto mātīšu šķirņu sarakstam ir pievienotas divas šķirnes — Blanche du Massif Central un Lacaune viande.
Šīs trīs šķirnes var tikt izmantotas tīršķirnē vai no pirmās paaudzes krustojuma.
Ir pievienots teķu šķirņu saraksts, kurā iekļautas izturīgās un gaļas ieguvei piemērotās šķirnes, ko izmanto kā tīršķirnes.
Atkarībā no jēru galamērķa audzētājs izvēlas vispiemērotāko teķa šķirni — gaļas teķu šķirnes, lai uzlabotu jēru uzbūvi, un izturīgās šķirnes, lai atjaunotu aitu mātīšu ganāmpulku.
Attiecībā uz ēku apsaimniekošanu (kūts, tranzīta centrs) ir pievienoti jauni pienākumi, kas atspoguļo AĢIN ražotāju izmantojamo praksi (piekļuve ūdenim un barībai, dzīvnieku blīvums ēkā, pakaišu kvalitāte un ēku tīrīšana).
Attiecībā uz dzīvnieku aprūpi ir pievienoti nosacījumi rīcībai ar dzīvniekiem (uzmanīgi, aizliegums satvert dzīvniekus aiz vilnas), kā arī aizliegums kastrēt tēviņus.
Lai regulētu ārstnieciskās barības izmantošanu un izsekojamību, ir pievienoti jauni pienākumi veterinārās aprūpes jomā.
Lai regulētu dzīvnieku transportēšanas posmu un pēc iespējas samazinātu radīto stresu, ir pievienots maksimālais transportēšanas laiks — 8 stundas.
5.6. apakšpunkts “Kaušanas darbības” Saskaņā ar grozījumu, kas norādīts sadaļā “Produkta apraksts”, ir mainīts jēru kaušanas vecums, vecuma diapazonu samazinot līdz 60–150 dienām (salīdzinot ar iepriekš norādītajām 90–180 dienām).
Noteikums ir papildināts ar norādi, ka jēri, kas nokauti vecumā no 60 līdz 69 dienām, netiek atšķirti.
Ir noteikta maksimālā 24 stundu nobīde starp jēru ierašanos kautuvē un nokaušanu.
Šim punktam ir pievienoti un definēti liemeņu atdzesēšanas nosacījumi (iekšējā temperatūra, kondensācijas neesamība).
Ir pievienoti liemeņu atlases kritēriji, kā arī nosacījumi, kas nepieciešami liemeņu uzglabāšanai un atlasei (nesagriezti liemeņi, uzglabāšanas telpa, pēc atdzesēšanas, pārbaude aukstumā).
5.7. apakšpunkts “Subproduktu atlase” Pievienoti noteikumi par subproduktu atlasi, proti, ka tie tiek ņemti no AĢIN “Agneau du Quercy” dzīvnieku liemeņiem to atdalīšanas laikā.
5.9. apakšpunkts “Sadalīšana un fasēšana” Pievienoti noteikumi par sadalīšanu un fasēšanu, proti, ka šīs darbības tiek veiktas gaļas sadalīšanas uzņēmumā un tūlīt pēc sadalīšanas un ka gaļu var iepakot vairumtirdzniecības fasējumā vai UVC (unité de vente consommateur — pārdošanai mazumtirdzniecībā) iepakojumā.
4.8.
Saikne Punkts “Saikne ar ģeogrāfisko izcelsmi” ir pilnībā pārrakstīts, nemainot pamatinformāciju.
Punkts ir pārstrukturēts trijās daļās, lai nošķirtu ģeogrāfiskā apgabala, produkta un cēloniskās saiknes parametrus.
4.9.
Kontroles struktūra Piemērojot valsts līmenī spēkā esošos norādījumus par produktu specifikāciju redakcijas saskaņošanu, ir svītrots sertificēšanas iestādes nosaukums un kontaktinformācija, kā arī tabulas veidā sagatavotais kontroles plāns.
Šajā punktā patlaban ir norādīta to iestāžu kontaktinformācija, kas kontroles jomā ir kompetentas Francijas līmenī: Cilmes vietu un kvalitātes valsts institūts (INAO) un Konkurences, patēriņa un krāpšanas apkarošanas ģenerāldirekcija (DGCCRF).
Sertificēšanas iestādes nosaukums un kontaktinformācija ir pieejama INAO vietnē un Eiropas Komisijas datubāzē.